کەناڵی ئەلجەزیرە ئینگلیزی
ئەلجەزیرە ئینگلیزی' کەناڵی ئەلجەزیرە ئینگلیزی کەناڵێکی هەواڵی ٢٤ کاتژمێریە بە زمانی ئینگلیزی، بە لقێکی تۆڕی ئەلجەزیرە دادەنرێت، ئامانجی ڕووماڵکردنی ڕووداوەکانی ڕۆژهەڵاتی ناوەڕاست و جیهانە، زۆرترین سەردانکەری هەیە بڕیار بوو لە مانگی حوزەیرانی ٢٠٠٦ دەست بە پەخش بکات، بەڵام پەخشەکەی تا ١٥ی تشرینی دووەمی ٢٠٠٦ دواکەوت، کەناڵەکە ڕۆژێک پێش دەستپێکردنی پەخشەکەی ناوی خۆی لە کەناڵی ئەلجەزیرەی نێودەوڵەتییەوە گۆڕی بۆ ئەلجەزیرە ئینگلیزی. 

کەناڵی ئەلجەزیرە ئینگلیزی بە یەکەمین کەناڵی هەواڵی نێودەوڵەتی بە زمانی ئینگلیزی دادەنرێت کە بارەگا سەرەکییەکەی لە ڕۆژهەڵاتی ناوەڕاستە، هەروەها هەوڵدەدات پەیوەندی لەنێوان ئەم ناوچەیە و زیاتر لە ملیارێک ئینگلیزی زمان لە سەرانسەری جیهاندا ببەستێ، مێژووی پێشووی کەناڵی جەزیرە کە لە ساڵی ١٩٩٦ دەستی بە پەخش کردووە و ئەو شۆڕشەی لە جیهانی عەرەبیدا دروستی کرد، پاشان ڕووماڵکردنی هەندێک شەڕ و ڕووداوی گەرمی وەک شەڕی عێراق و شەڕی ئەفغانستان و لێدوانەکانی ئوسامە بن لادن و بۆردومانی نووسینگەکانی لە بەغدا و کابول لە کۆتاییدا بەڵگەنامەی بۆردومانی ئەلجەزیرە هەموو ئەمانە وایکرد کەناڵەکە ناوبانگی دەربکەوێت لە جیهانی ڕۆژئاوادا، بەو پێیەی هەندێک بە کەناڵێکی هەواڵی عەرەبی پێشەنگ لە گواستنەوەی هەواڵ و ڕکابەریان بۆ کەناڵەکانی وەک سی ئێن ئێن و بی بی سی دەزانن، بۆیە پێشبینی میدیایی هەیە سەبارەت بە سروشتی پەخشەکە و شێوازی کارکردن کە ئەلجەزیرە ئینگلیز ئەنجامی دەدات. 

کەناڵی جەزیرە ئینگلیزی زیاتر لە ١٨ نووسینگەی هەیە لە سەرانسەری جیهان، کەناڵەکە سوودمەندە لە نووسینگەکانی کەناڵی ئەلجەزیرەی عەرەبی، کە ژمارەی نووسینگەکانی دەگاتە شەست. پەخشی ئەلجەزیرە ئینگلیزی لەسەر چوار نووسینگەی سەرەکییە کە بە درێژایی ڕۆژ بە یەکەوە پەخش دەکەن (لەبری شێوازی تەقلیدی وەرگرتنی یەک ناوەندی پەخش)، چوار نووسینگەکە لە کوالالامپور، دۆحە، لەندەن و واشنتۆن دی سی جێگیرکراون.

بەڕێوەبردن و دەستکاریکردن
سەرنووسەری سایتی زمانی ئینگلیزی محەممەد نانابهایە و سەرنووسەری پێشووی گواستراوەتەوە بۆ ڕۆڵێکی نوێی گەشەپێدان. مێری مان لە ساڵی ٢٠٠٥ەوە بەڕێوەبەرایەتی سایتەکەی کردووە و هاوکات لەگەڵ کردنەوەی کەناڵە نوێیەکە لە مانگی نۆڤەمبەری ٢٠١٠دا سایتەکەی کردەوە، جێگەی عومەر بەی گرتەوە کە دوای ڕۆیشتنی ئەلیسۆن بالهاری سەرنووسەری بەڕێوەبەری سایتەکەی بەڕێوەدەبرد. کە پێشتر لەلایەن جوان تاکەر و ئەحمەد ئەلشێخەوە بەرێوەدەبرا.

گرنگترین کەسایەتییە میدیاییەکان
 سێر دەیڤد فرۆست
 ڕیز خان (پێشکەشکاری پێشووی کەناڵی سی ئێن ئێن و بی بی سی)
 ئاماندا پاڵمەر
 دەیڤ ماراش
 ڕاجیه عومەر
 سامی زیدان ئەلحەمدی
 ڕیچارد گیسبێرت

گرنگترین بەرنامەکان
 People and Power (گەل و دەسەڵات)
 Inside Iraq  (لە ناوخۆی عێراق)
 Witness (شایەت)
 One on One (یەک لەسەر یەک)
 Everywoman (هەموو ژنێک)
 Riz Khan (ڕیز خان)
  ٤٨
 Frost over the World (بەستەڵەک بەسەر جیهاندا)
 The Fabulous Picture Show (نمایشی وێنەی ئەفسانەیی)
 Listening Post (پۆستی گوێگرتن)

مانگی دەستکردی پەخش
پەخشی تاقیکاری لە مانگی ئازاری ٢٠٠٦ لەسەر ئەم مانگە دەستکردانەی خوارەوە دەستی پێکرد:

 هۆت بیرد
 SES Astra
 Astra 1E
 هیسپاسات
 Eurobird 1
 تیلینور
Thor, Türksat و Eurobird 2.

سەرچاوە

بەستەری دەرەکی
 جەزیرەی ئینگلیزی
 جەزیرە نێت

ئەلجەزیرە
قەتەر
کەناڵە تەلەفزیۆنیەکان
میدیای بەکۆمەڵی عەرەبی
کەناڵە تەلەڤیزیۆنییەکانی زمانی عەرەبی
کۆمپانیا دامەزراوەکانی ماس میدیا لە ساڵی ١٩٩٧
تۆڕە تەلەڤیزیۆنییەکان لە قەتەر
کەناڵە تەلەڤیزیۆنییەکان و وێستگانەی لە ٢٠٠٦ دامەزراون